Mestská časť Bratislava – Nové Mesto
–––––––––––––––––––––––––––––––––––––––––––––––––––––––––––––––––––––––––––

Materiál na rokovanie 
Miestneho zastupiteľstva
Dňa:  12.02.2013

Návrh 

stanoviska Miestneho zastupiteľstva mestskej časti Bratislava – Nové Mesto k návrhu Dodatku Štatútu hlavného mesta Slovenskej republiky Bratislavy, ktorým sa menia čl. 73 a 74 (pôsobnosti v oblasti pozemných komunikácií) a čl. 91 ods.1 písm. b) (rozpočtové určenie príjmov)
–––––––––––––––––––––––––––––––––––––––––––––––––––––––––––––––

Predkladá:                                                                       Materiál obsahuje:
–––––––––––                                                                    ––––––––––––––––-
Ing. Ľudovít Kollárik                                                        1. Návrh uznesenia
prednosta MÚ BNM                                                         2. Dôvodovú správu
							        3. Návrh stanoviska k dodatku 
                                                                                          	Štatútu hl. mesta SR Bratislava							       4. Návrh Dodatku Štatútu hl. 									mesta SR Bratislavy									

Spracovateľ:                                                                     Stanovisko právnej skupiny:
–––––––––––                                                                      ––––––––––––––––––––––––-
Ing. Ľudovít Kollárik            	                                            - nie je potreba právneho                     
prednosta				                                   posúdenia	

Na rokovanie prizvať:
––––––––––––––––––-
spracovateľa

FEBRUÁR 2013

Návrh uznesenia: 

Miestne  zastupiteľstvo
s c h v a ľ u j e

stanovisko Miestneho zastupiteľstva mestskej časti Bratislava – Nové Mesto k návrhu Dodatku Štatútu hlavného mesta Slovenskej republiky Bratislavy, ktorým sa menia čl. 73 a 74 a čl. 91 ods.1 písm. b) 

- bez pripomienok

Dôvodová správa

Dňa 30.01.2013 bola mestskej časti doručená žiadosť primátora hlavného mesta SR Bratislavy predmetom, ktorej je návrh dodatku Štatútu hlavného mesta Slovenskej republiky Bratislavy. 

V súlade s čl. 103 ods. 2 Štatútu hlavného mesta Slovenskej republiky Bratislavy doručí starosta mestskej časti primátorovi hlavného mesta písomné stanovisko Miestneho zastupiteľstva do dvoch mesiacov odo dňa požiadania. V prípade, že starosta v lehote dvoch mesiacov odo dňa požiadania písomné stanovisko miestneho zastupiteľstva nedoručí, má sa za to, že miestne zastupiteľstvo s predloženým návrhom súhlasí.

Návrhom dodatku k Štatútu hlavného mesta Slovenskej republiky Bratislavy (ďalej len „štatút“) je navrhnutá  úprava týkajúca aplikácií  ustanovení zákona 135/1991 Zb. o pozemných komunikáciách (cestný zákon),  ktoré s účinnosťou od 01.01.2013 dotýkajúca sa Zákona Slovenskej národnej rady  č. 377/7990 Zb. o hlavnom meste Slovenskej republiky Bratislave v znení neskorších predpisov, ktorý  sa zároveň zosúlaďuje so zákonom Slovenskej národnej rady č. 369/1990 Zb. o obecnom zriadení v znení zákona č. 102/2010 Z.z. 

Odporúčame:
Návrh dodatku Štatútu hlavného mesta Slovenskej republiky Bratislavy schváliť s pripomienkami

1. Doplniť : v Čl. 74 písm. a),  písm. f),   písm. g),  písm. h),  písm. i),  písm. l),  písm. m),  za „text III. a  IV. triedy“ text „ vo vlastníctve mesta Bratislavy a zverené do správy mestskej časti“

Odôvodnenie: 
Účelom doplnenia je jasne precizovať miestne komunikácie III. a IV. kategórie,  na ktorých vykonáva činnosti spojené so správou, údržbou a ostatnými činnosťami správcu komunikácií mestská časť.

Materiál bol prerokovaný na rokovaní miestnej rady s odporúčaním súhlasiť.

Návrh stanoviska mestskej časti Bratislava – Nové Mesto k návrhu dodatku Štatútu hlavného mesta Slovenskej republiky Bratislavy

Miestne zastupiteľstvo
s ú h l a s í 
s návrhom Dodatku Štatútu hlavného mesta Slovenskej republiky Bratislavy, ktorým sa menia čl. 73 a 74 a čl. 91 ods.1 písm. b) Štatútu hlavného mesta SR Bratislavy

- s pripomienkami v znení:

1. Doplniť : v Čl. 74 písm. a),  písm. f),   písm. g),  písm. h),  písm. i),  písm. l), písm. m),  za „text III. a  IV. triedy“ text „ vo vlastníctve mesta Bratislavy a zverené do správy mestskej časti“

 
12.2.2013

	

        

Dôvodová správa

Všeobecná časť
Návrh dodatku Štatútu hlavného mesta Slovenskej republiky Bratislavy sa predkladá z dôvodu zmeny zákona č. 135/1961 Zb. o pozemných komunikáciách (cestný zákon). 
Znenie § 6a cestného zákona umožňuje obciam s účinnosťou od 1. 8. 2011 ustanoviť všeobecne záväzným nariadením úseky miestnych komunikácií na dočasné parkovanie motorových vozidiel. Vo všeobecne záväznom nariadení obec ustanoví aj výšku úhrady za dočasné parkovanie motorových vozidiel podľa osobitného predpisu, spôsob jej platenia a spôsob preukázania jej zaplatenia.
Uvedená pôsobnosť sa navrhuje rozdeliť medzi hlavné mesto a mestské časti nasledovne:
Hlavné mesto:
•	môže ustanoviť všeobecne záväzným nariadením úseky miestnych komunikácií I. až IV. triedy na dočasné parkovanie motorových vozidiel,
•	vo všeobecne záväznom nariadení ustanoví aj výšku úhrady za dočasné parkovanie motorových vozidiel na miestnych komunikáciách I. a II. triedy, spôsob jej platenia a spôsob preukázania jej zaplatenia.
Mestská časť:
•	ustanoví vo všeobecne záväznom nariadení výšku úhrady za dočasné parkovanie motorových vozidiel na miestnych komunikáciách III. a IV. triedy určených hlavným mestom na dočasné parkovanie motorových vozidiel, spôsob jej platenia a spôsob preukázania jej zaplatenia.
Pôsobnosti hlavného mesta a mestských častí podľa cestného zákona upravujú čl. 73 a 74 Štatútu hlavného mesta Slovenskej republiky Bratislavy (ďalej len „štatút“). Do uvedených článkov sa navrhuje doplniť aj pôsobnosť vyplývajúca z § 6a cestného zákona.
Nakoľko cestný zákon bol od nadobudnutia účinnosti štatútu viackrát novelizovaný bola vykonaná revízia všetkých pôsobností vyplývajúcich z cestného zákona a články 73 a 74 štatútu sa navrhujú upraviť komplexne. Z dôvodu prehľadnosti sa navrhuje prijať celé znenie čl. 73 a 74. Navrhované zmeny a doplnenia sú v návrhu zvýraznené.
Zároveň sa týmto návrhom upravuje aj čl. 91 štatútu. Navrhuje sa nové znenie čl. 91 ods. 1 písm. b), v ktorom sa upravuje, že príspevok malým mestským častiam predstavuje 3 % skutočného objemu pre mestské časti. Ostatné časti tohto ustanovenia zostávajú nezmenené, príspevok sa vypláca v poslednom mesiaci štvrťroka.

Osobitná časť

K bodu 1
•	K čl. 73 písm. f) a čl. 74 písm. f)
V čl. 73 písm. f) sa dopĺňajú slová „a chodníkov pri prejazdných úsekoch ciest I. až III. triedy“.
V čl. 74 písm. f) sa dopĺňajú slová „a verejných účelových komunikácií vo vlastníctve Bratislavy“.
Uvedené sa dopĺňa z dôvodu zosúladenia znenia štatútu so skutočným stavom.

•	K čl. 73 písm. g) a čl. 74 písm. g)
Navrhované znenie čl. 73 písm. g) nahrádza doterajšie znenie čl. 73 písm. g) až l) a navrhované znenie čl. 74 písm. g) nahrádza doterajšie znenie čl. 74 písm. g) až k). Zmena súvisí so zmenou § 3d ods. 10 cestného zákona, podľa ktorého s účinnosťou od 15. 10. 2012:
„Samosprávny kraj a obec zabezpečujú
a)	informačný systém zimnej spravodajskej služby ako súčasť jednotného informačného systému zimnej spravodajskej služby a údaje o stave zjazdnosti pozemných komunikácií vo svojom vlastníctve poskytujú bezplatne ministerstvu,
 b)	technickú evidenciu ciest a miestnych komunikácií v ich vlastníctve v súlade s centrálnou evidenciou,
 c)	stavebnotechnické vybavenie ciest a miestnych komunikácií v ich vlastníctve podľa potrieb cestnej dopravy a obrany štátu.“.
Uvedené pôsobnosti sa navrhujú rozdeliť medzi hlavné mesto a mestské časti tak, že  hlavné mesto ich bude plniť pre miestne komunikácie I. a II. triedy, prejazdné úseky ciest I. až III. triedy a chodníky pri prejazdných úsekoch ciest I. až III. triedy a mestské časti pre miestne komunikácie III. a IV. triedy.

•	K čl. 73 písm. h) a čl. 74 písm. h)
S účinnosťou od 15. 10. 2012 ukladá zákon vlastníkom pozemných komunikácií vykonávať technickú evidenciu pozemných komunikácií vo svojom vlastníctve a  údaje z nej bezodplatne poskytovať do centrálnej evidencie a poskytovať ďalšiu súčinnosť v súvislosti s centrálnou evidenciou.
Nakoľko ide o novú pôsobnosť je potrebné upraviť ju v štatúte. Uvedená pôsobnosť sa navrhuje rozdeliť medzi hlavné mesto a mestské časti tak, že  hlavné mesto ju bude plniť pre miestne komunikácie I. a II. triedy, prejazdné úseky ciest I. až III. triedy a chodníky pri prejazdných úsekoch ciest I. až III. triedy a mestské časti pre miestne komunikácie III. a IV. triedy.

•	K čl. 73 písm. i)
S účinnosťou od 15. 10. 2012 zákon ukladá cestnému správnemu orgánu bezodkladne poskytovať do centrálnej evidencie vydané rozhodnutia o usporiadaní cestnej siete, určenia použitia dopravných značiek a dopravných zariadení a projekty dopravného značenia v elektronickej forme.
Nakoľko ide o novú pôsobnosť je potrebné upraviť ju v štatúte. Uvedená pôsobnosť sa navrhuje doplniť len hlavnému mestu z dôvodu, že sa týka len kompetencií hlavného mesta.

•	K čl. 73 písm. j) a čl. 74 písm. i)
S účinnosťou od 1. 8. 2011 môže obec na účely organizovania dopravy na území obce ustanoviť všeobecne záväzným nariadením úseky miestnych komunikácií na dočasné parkovanie motorových vozidiel, ak sa tým neohrozí bezpečnosť a plynulosť cestnej premávky alebo iný verejný záujem. Zároveň obec vo všeobecne záväznom nariadení ustanoví aj výšku úhrady za dočasné parkovanie motorových vozidiel podľa osobitného predpisu, spôsob jej platenia a spôsob preukázania jej zaplatenia.
Nakoľko ide o novú pôsobnosť je potrebné upraviť ju v štatúte. Na základe záverov porady riaditeľa magistrátu sa navrhuje schválenie zóny ponechať v pôsobnosti hlavného mesta na všetkých miestnych komunikáciách, pričom výšku úhrady za dočasné parkovanie motorových vozidiel, spôsob jej platenia a spôsob preukázania jej zaplatenia bude na miestnych komunikáciách I. a II. triedy určovať hlavné mesto a na miestnych komunikáciách III. a IV. triedy mestská časť.

•	K čl. 73 písm. n) a o) a čl. 74 písm. l) a m)
Znenie štatútu sa zosúlaďuje so znením § 9 ods. 1 a 2 cestného zákona.

•	K čl. 73 písm. p) a čl. 74 písm. n)
Podľa § 9 ods. 3 cestného zákona obec svojim všeobecne záväzným nariadením upraví rozsah povinností vlastníkov, správcov alebo užívateľov nehnuteľností pri odstraňovaní závad v schodnosti chodníkov priľahlých k nehnuteľnosti, ktorá sa nachádza v súvisle zastavanom území a hraničí s cestou alebo miestnou komunikáciou a závady vznikli znečistením, poľadovicou alebo snehom.
Uvedená pôsobnosť doteraz nebola upravená v štatúte. Navrhuje sa túto pôsobnosť do štatútu doplniť a rozdeliť medzi hlavné mesto a mestské časti tak, aby ju hlavné mesto zabezpečovalo pre cesty a miestne komunikácie I. a II. triedy a mestská časť pre miestne komunikácie III. a IV. triedy.

•	K čl. 73 písm. x) a čl. 74 písm. u)
Podľa § 18 ods. 8 cestného zákona vedenia, ktoré svojím umiestnením a technickým spracovaním nezodpovedajú ustanoveniam tohto zákona, musia sa postupne v rámci plánovaných rekonštrukcií pozemných komunikácií alebo vedení preložiť alebo odstrániť na náklady vlastníka alebo správcu vedení. Príslušný správca komunikácie prerokuje s vlastníkmi a správcami týchto vedení umiestnených v telese diaľnice, cesty alebo miestnej komunikácie spôsob a lehoty ich preloženia alebo odstránenia. Ak nedôjde k dohode, rozhodne príslušný cestný správny orgán.
Uvedená pôsobnosť doteraz nebola upravená v štatúte. Navrhuje sa túto pôsobnosť do štatútu doplniť a rozdeliť medzi hlavné mesto a mestské časti tak, aby ju hlavné mesto zabezpečovalo pre miestne komunikácie I. a II. triedy a chodníky pri prejazdných úsekoch ciest I. až III. triedy a mestská časť pre miestne komunikácie III. a IV. triedy.

•	K čl. 73 písm. zb)
Podľa § 22 ods. 3 môže príslušná obec vyhlásiť verejnú účelovú komunikáciu za neverejnú.
Uvedená pôsobnosť doteraz nebola upravená v štatúte. Navrhuje sa túto pôsobnosť do štatútu doplniť a ponechať ju hlavnému mestu.

•	K čl. 74 písm. j)
V čl. 74 písm. j) sa dopĺňajú slová „a verejných účelových komunikácií vo vlastníctve Bratislavy“.
Uvedené sa dopĺňa z dôvodu zosúladenia znenia štatútu so skutočným stavom.

K bodu 2
Navrhuje sa nové znenie čl. 91 ods. 1 písm. b), ktorom sa upravuje, že príspevok malým mestským častiam predstavuje 3 % skutočného objemu pre mestské časti. Ostatné časti tohto ustanovenia zostávajú nezmenené, príspevok sa vypláca v poslednom mesiaci štvrťroka.

Dodatok č. ...
Štatútu hlavného mesta Slovenskej republiky Bratislavy

z ................ 2013
Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. a) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení zákona č. 535/2008 Z. z. a zákona č. 135/1961 Zb. o pozemných komunikáciách (cestný zákon) v znení neskorších predpisov ustanovuje:

Čl. I
Štatút hlavného mesta Slovenskej republiky Bratislavy v znení dodatkov č. 1 až ... sa mení takto:

1. Čl. 73 a 74 vrátane nadpisov znejú:
„Čl. 73
Pôsobnosti Bratislavy v oblasti pozemných komunikácií
Bratislava podľa osobitného predpisu137)
a)	určuje použitie dopravných značiek a dopravných zariadení na miestnych komunikáciách I. až IV. triedy a účelových komunikáciách, povoľuje vyhradené parkoviská na miestnych komunikáciách I. a II. triedy, na chodníkoch pri prejazdných úsekoch ciest I. až III. triedy a na pozemkoch vo vlastníctve Bratislavy, pokiaľ tieto pozemky neboli zverené do správy mestskej časti,
b)	vykonáva pôsobnosť špeciálneho stavebného úradu pre miestne komunikácie I. a II. triedy,
c)	rozhoduje o pripájaní pozemných komunikácií na miestne komunikácie I. a II. triedy, zriaďovaní vjazdov z miestnych komunikácií I. a II. triedy na susedné nehnuteľnosti, o ich úpravách alebo ich zrušení,
d)	vydáva záväzné stanovisko k pripojeniu pozemných komunikácií na miestne komunikácie I. a II. triedy a zriaďovaniu vjazdov z miestnych komunikácií I. a II. triedy na susednú nehnuteľnosť v rámci územného konania,
e)	vykonáva štátny odborný dozor nad miestnymi komunikáciami I. a II. triedy,
f)	vykonáva správu miestnych komunikácií I. a II. triedy vo vlastníctve Bratislavy, prejazdných úsekov ciest vo vlastníctve Bratislavy a chodníkov pri prejazdných úsekoch ciest I. až III. triedy,
g)	zabezpečuje
1.	informačný systém zimnej spravodajskej služby ako súčasť jednotného informačného systému zimnej spravodajskej služby a údaje o stave zjazdnosti miestnych komunikácií I. a II. triedy, prejazdných úsekov ciest I. až III. triedy a chodníkov pri prejazdných úsekoch ciest I. až III. triedy poskytuje bezplatne Ministerstvu dopravy, výstavby a regionálneho rozvoja Slovenskej republiky,
2.	technickú evidenciu miestnych komunikácií I. a II. triedy, prejazdných úsekov ciest I. až III. triedy a chodníkov pri prejazdných úsekoch ciest I. až III. triedy v súlade s centrálnou evidenciou,
3.	stavebnotechnické vybavenie miestnych komunikácií I. a II. triedy, prejazdných úsekov ciest I. až III. triedy a chodníkov pri prejazdných úsekoch ciest I. až III. triedy podľa potrieb cestnej dopravy a obrany štátu,
h)	vykonáva technickú evidenciu miestnych komunikácií I. a II. triedy, prejazdných úsekov ciest I. až III. triedy a chodníkov pri prejazdných úsekoch ciest I. až III. triedy a údaje z nej bezodplatne poskytuje do centrálnej evidencie a poskytuje ďalšiu súčinnosť v súvislosti s centrálnou evidenciou,
i)	poskytuje do centrálnej evidencie vydané rozhodnutia o usporiadaní cestnej siete, určenia použitia dopravných značiek a dopravných zariadení a projekty dopravného značenia v elektronickej forme,
j)	môže ustanoviť všeobecne záväzným nariadením úseky miestnych komunikácií I. až IV. triedy na dočasné parkovanie motorových vozidiel; vo všeobecne záväznom nariadení ustanoví aj výšku úhrady za dočasné parkovanie motorových vozidiel na miestnych komunikáciách I. a II. triedy, spôsob jej platenia a spôsob preukázania jej zaplatenia,
k)	rozhoduje o zaraďovaní pozemných komunikácií do siete miestnych komunikácií (I. až IV. triedy), o ich vyraďovaní a ich pretrieďovaní,
l)	rozhoduje o uzávierke miestnych komunikácií I. a II. triedy, obchádzke a odklone,
m)	povoľuje zvláštne užívanie miestnych komunikácii I. a II. triedy a chodníkov pri prejazdných úsekoch ciest I. až III. triedy,
n)	odstraňuje závady v zjazdnosti miestnych komunikácií I. a II. triedy a prejazdných úsekov ciest I. až III. triedy, vykonáva pravidelné kontroly bezpečnosti miestnych komunikácií I. a II. triedy a prejazdných úsekov ciest I. až III. triedy, ktoré sú súčasťou transeurópskej cestnej siete a prieskumy možného vplyvu prác na týchto pozemných komunikáciách na bezpečnosť a plynulosť cestnej premávky,
o)	odstraňuje závady v schodnosti miestnych komunikácií I. a II. triedy a prejazdných úsekov ciest I. až III. triedy, ako aj závady v schodnosti chodníkov pri prejazdných úsekoch ciest I. až III. triedy,
p)	upraví všeobecne záväzným nariadením rozsah povinností vlastníkov, správcov alebo užívateľov nehnuteľností pri odstraňovaní závad v schodnosti chodníkov priľahlých k nehnuteľnosti, ktorá sa nachádza v súvisle zastavanom území a hraničí s cestou alebo miestnou komunikáciou I. a II. triedy, ktoré vznikli znečistením, poľadovicou alebo snehom,
q)	ukladá nevyhnutné opatrenia na odvrátenie ohrozenia miestnych komunikácií I. a II. triedy,
r)	povoľuje výnimky zo zákazu činnosti v ochranných pásmach miestnych komunikácií I. a II. triedy,
s)	určuje šírku pomocných cestných pozemkov pri miestnych komunikáciách I. a II. triedy,
t)	rozhoduje o umiestňovaní a druhovom zložení cestnej zelene a o výrube jej drevín na cestných pomocných pozemkoch, prípadne na iných vhodných pozemkoch tvoriacich súčasť miestnych komunikácií I. a II. triedy (svahy násypov, odpočívadlá a podobne),
u)	povoľuje výnimky na nové úrovňové kríženie miestnych komunikácií I. a II. triedy so železnicami, 
v)	povoľuje zriaďovanie telekomunikačných podzemných vedení a zariadenia na rozvod tepla a vykurovacích plynov v telese miestnych komunikácií I. a II. triedy,
w)	udeľuje súhlas na spôsob umiestnenia vedenia na miestnych komunikáciách I. a II. triedy alebo v ich telese, na vykonanie plánovaných opráv a údržby vedení, ako aj na ich odstránenie,
x)	rozhoduje o spôsobe a lehote preloženia alebo odstránenia vedení umiestnených v telese miestnych komunikácií I. a II. triedy a chodníkov pri prejazdných úsekoch ciest I. až III. triedy, ktoré svojím umiestnením a technickým spracovaním nezodpovedajú ustanoveniam osobitného zákona,137) ak nedošlo k dohode medzi správcom komunikácie a vlastníkmi a správcami týchto vedení, 
y)	povoľuje umiestnenie potrubného vedenia na moste miestnych komunikácií I. a II. triedy,
z)	povoľuje umiestnenie iného vedenia v tuneli a v jeho konštrukcii, ktorý je súčasťou miestnych komunikácií I. a II. triedy, okrem elektrického vedenia, produktovodov a potrubného vedenia s horľavými látkami,
za)	povoľuje výnimky zo zákazu umiestňovať na vozovke a krajniciach miestnych komunikácií I. a II. triedy predmety tvoriace pevnú prekážku,
zb)	vyhlasuje verejnú účelovú komunikáciu za neverejnú,
zc)	ukladá pokuty podľa § 22a v rozsahu svojej pôsobnosti,
zd)	prejednáva priestupky podľa § 22c v rozsahu svojej pôsobnosti.

Čl. 74
Pôsobnosti mestskej časti v oblasti pozemných komunikácií
Mestská časť podľa osobitného predpisu137)
a)	povoľuje vyhradené parkoviská na miestnych komunikáciách III. a IV. triedy a na pozemkoch v jej vlastníctve,
b)	vykonáva pôsobnosť špeciálneho stavebného úradu pre miestne komunikácie III. a IV. triedy a účelové komunikácie,
c)	rozhoduje o pripájaní pozemných komunikácií na miestne komunikácie III. a IV. triedy, zriaďovaní vjazdov z miestnych komunikácií III. a IV. triedy na susedné nehnuteľnosti, o ich úpravách alebo ich zrušení,
d)	vydáva záväzné stanovisko k pripojeniu pozemných komunikácií na miestne komunikácie III. a IV. triedy a zriaďovaniu vjazdov z miestnych komunikácií III. a IV. triedy na susednú nehnuteľnosť v rámci územného konania,
e)	vykonáva štátny odborný dozor nad miestnymi komunikáciami III. a IV. triedy a účelovými komunikáciami,
f)	vykonáva správu miestnych komunikácií III. a IV. triedy vo vlastníctve Bratislavy a verejných účelových komunikácií vo vlastníctve Bratislavy,
g)	zabezpečuje
1.	informačný systém zimnej spravodajskej služby ako súčasť jednotného informačného systému zimnej spravodajskej služby a údaje o stave zjazdnosti miestnych komunikácií III. a IV. triedy poskytuje bezplatne Ministerstvu dopravy, výstavby a regionálneho rozvoja Slovenskej republiky,
2.	technickú evidenciu miestnych komunikácií III. a IV. triedy v súlade s centrálnou evidenciou,
3.	stavebnotechnické vybavenie miestnych komunikácií III. a IV. triedy podľa potrieb cestnej dopravy a obrany štátu,
h)	vykonáva technickú evidenciu miestnych komunikácií III. a IV. triedy a údaje z nej bezodplatne poskytuje do centrálnej evidencie a poskytuje ďalšiu súčinnosť v súvislosti s centrálnou evidenciou,
i)	ustanoví vo všeobecne záväznom nariadení výšku úhrady za dočasné parkovanie motorových vozidiel na miestnych komunikáciách III. a IV. triedy určených Bratislavou na dočasné parkovanie motorových vozidiel, spôsob jej platenia a spôsob preukázania jej zaplatenia, 
j)	rozhoduje o uzávierke miestnych komunikácií III. a IV. triedy a verejných účelových komunikácií vo vlastníctve Bratislavy, obchádzke a odklone,
k)	povoľuje zvláštne užívanie miestnych komunikácií III. a IV. triedy a účelových komunikácií okrem prepravy nadmieru ťažkých alebo rozmerných predmetov a používania vozidiel, ktorých rozmery alebo hmotnosť presahujú mieru ustanovenú osobitnými predpismi,
l)	odstraňuje závady v zjazdnosti miestnych komunikácií III. a IV. triedy, vykonáva pravidelné kontroly bezpečnosti miestnych komunikácií III. a IV. triedy, ktoré sú súčasťou transeurópskej cestnej siete a prieskumy možného vplyvu prác na týchto pozemných komunikáciách na bezpečnosť a plynulosť cestnej premávky,
m)	odstraňuje závady v schodnosti miestnych komunikácií III. a IV. triedy,
n)	upraví všeobecne záväzným nariadením rozsah povinností vlastníkov, správcov alebo užívateľov nehnuteľností pri odstraňovaní závad v schodnosti chodníkov priľahlých k nehnuteľnosti, ktorá sa nachádza v súvisle zastavanom území a hraničí s miestnou komunikáciou III. a IV. triedy, ktoré vznikli znečistením, poľadovicou alebo snehom,
o)	ukladá nevyhnutné opatrenia na odvrátenie ohrozenia miestnych komunikácií III. a IV. triedy,
p)	určuje šírku pomocných cestných pozemkov pri miestnych komunikáciách III. triedy,
q)	rozhoduje o umiestňovaní a druhovom zložení cestnej zelene a o výrube jej drevín na cestných pomocných pozemkoch, prípadne na iných vhodných pozemkoch tvoriacich súčasť miestnych komunikácií III. a IV. triedy (svahy násypov, odpočívadlá a podobne),
r)	povoľuje výnimky na nové úrovňové kríženie miestnych komunikácií III. a IV. triedy a účelových komunikácií so železnicami,
s)	povoľuje zriaďovanie telekomunikačných podzemných vedení a zariadenia na rozvod tepla a vykurovacích plynov v telese miestnych komunikácií III. a IV. triedy,
t)	udeľuje súhlas na spôsob umiestnenia vedenia na miestnych komunikáciách III. a IV. triedy alebo v ich telese, na vykonanie plánovaných opráv a údržby vedení, ako aj na ich odstránenie,
u)	rozhoduje o spôsobe a lehote preloženia alebo odstránenia vedení umiestnených v telese miestnych komunikácií III. a IV. triedy, ktoré svojím umiestnením a technickým spracovaním nezodpovedajú ustanoveniam osobitného zákona,137) ak nedošlo k dohode medzi správcom komunikácie a vlastníkmi a správcami týchto vedení,
v)	povoľuje umiestnenie potrubného vedenia na moste miestnych komunikácií III. a IV. triedy,
w)	povoľuje umiestnenie iného vedenia v tuneli a v jeho konštrukcii, ktorý je súčasťou miestnych komunikácií III. a IV. triedy, okrem elektrického vedenia, produktovodov a potrubného vedenia s horľavými látkami,
x)	povoľuje výnimky zo zákazu umiestňovať na vozovke a krajniciach miestnych komunikácií III. a IV. triedy predmety tvoriace pevnú prekážku,
y)	ukladá pokuty podľa § 22a v rozsahu svojej pôsobnosti,
z)	prejednáva priestupky podľa § 22c v rozsahu svojej pôsobnosti.“.

2. V čl. 91 ods. 1 písmeno b) znie:
„b)	z výnosu dane z nehnuteľností sa rozdelia medzi rozpočet Bratislavy a rozpočty mestských častí v pomere 50 % pre rozpočet Bratislavy a 50 % pre rozpočty mestských častí, podiel na dani z príjmov fyzických osôb sa rozdelí medzi rozpočet Bratislavy a rozpočty mestských častí v pomere 68 % pre rozpočet Bratislavy a 32 % pre rozpočty mestských častí; príjem mestským častiam rozdelí Bratislava pomerne podľa percentuálnych podielov, vypočítaných podľa počtu obyvateľov, prepočítaného počtu žiakov a počtu obyvateľov nad 65 rokov veku podľa osobitného predpisu152a) a podľa výnosu dane z nehnuteľností, ktoré zoberie na vedomie mestské zastupiteľstvo pri schvaľovaní rozpočtu Bratislavy, pričom mestským častiam Čunovo, Devín, Jarovce, Lamač, Rusovce, Vajnory a Záhorská Bystrica pridelí v poslednom mesiaci štvrťroka navyše rovnakú sumu, čo spolu za tieto mestské časti tvorí príspevok malým mestským častiam vo výške 3 % skutočného objemu pre mestské časti za príslušný štvrťrok podľa tohto písmena a o túto sumu zníži prídel pre mestské časti Staré Mesto, Nové Mesto, Petržalka a Ružinov pomerne podľa ich percentuálnych podielov uvedených vyššie,“.

Čl. II
Tento dodatok nadobúda účinnosť .............................

Milan Ftáčnik
primátor